b'\n_START_ARTICLE_\nHilda Kink\n_START_PARAGRAPH_\nHilda-Teresa Kink (vene keeles \xd0\xa5\xd0\xb8\xd0\xbb\xd1\x8c\xd0\xb4\xd0\xb0-\xd0\xa2\xd0\xb5\xd1\x80\xd0\xb5\xd0\xb7\xd0\xb0 \xd0\x90\xd0\xb2\xd0\xb3\xd1\x83\xd1\x81\xd1\x82\xd0\xbe\xd0\xb2\xd0\xbd\xd0\xb0 \xd0\x9a\xd0\xb8\xd0\xbd\xd0\xba; 8. m\xc3\xa4rts 1918 Tallinn \xe2\x80\x93 2006) oli eesti p\xc3\xa4ritolu Vene eg\xc3\xbcptoloog._NEWLINE_1926. aastal asus Hilda Kink koos oma vanematega elama Leningradi. 1937. aastal l\xc3\xb5petas ta keskkooli ja 1941. aastal Leningradi Riikliku \xc3\x9clikooli ajaloolasena. Leningradi blokaadi ajal t\xc3\xb6\xc3\xb6tas sanitaararsti abina, t\xc3\xb6\xc3\xb6lisena ja koolis ajaloo\xc3\xb5petajana. 1945. aastal karistati teda N\xc3\xb5ukogude-vastases tegevuses s\xc3\xbc\xc3\xbcdistatuna 10-aastase vabaduskaotusega. Vabanes vangistusest 1954. aasta detsembris, rehabiliteeriti 1955. aasta augustis. 1956. aasta detsembris asus ta \xc3\xb5ppima aspirantuuris NSVL Teaduste Akadeemia Ajaloo Instituudi Leningradi Osakonnas, spetsialiseerudes eg\xc3\xbcptoloogiale. 1959. aasta mais viidi ta \xc3\xbcle NSVL Teaduste Akadeemia Idauuringute Instituudi Leningradi Osakonna aspirantuuri. Aspirantuuri l\xc3\xb5petas 1959. aasta detsembris. 1960\xe2\x80\x931976 t\xc3\xb6\xc3\xb6tas Hilda Kink NSVL Teaduste Akadeemia Idauuringute Instituudi Leningradi Osakonnas.'